
R E F E R A T   DE   A P R O B A R E
privind aprobarea Organigramei şi a Statului de funcţii pentru aparatul
 de specialitate al Primarului Municipiului Brad, precum și pentru 
instituţiile şi  serviciile publice locale din subordinea
 Consiliului Local al Municipiului Brad

		
	În prezent, Organigrama și Statul de funcții pentru aparatul de specialitate al Primarului Municipiului Brad, pentru instituțiile și serviciile publice locale din subordinea Consiliului Local al Municipiului Brad  conțin  145 de posturi aprobate prin H.C.L. nr. 192/2022.
	Pe lângă cele 145 de posturi, la capitolul de cheltuieli bugetare prevăzut de art. III alin. (2) din O.U.G. nr. 63/2010 pentru modificarea și completarea Legii nr. 273/2006 privind finanțele publice locale, precum și pentru stabilirea unor măsuri financiare, cu modificările și completările ulterioare, mai există, finanțate din bugetele locale, 123 posturi la „Asigurări și asistență socială” – capitol bugetar 68.02, respectiv 319,5 posturi la „Sănătate”-  capitol bugetar 66.02.
	În acest context, menționăm faptul că, prin adresa nr. 2634/18.03.2022 a Instituției Prefectului – Județul Hunedoara, înregistrată la Primăria Municipiului Brad sub nr. 23753/24.03.2022, a fost comunicat numărul maxim total de posturi stabilit pentru Primăria Municipiului Brad, conform O.U.G. nr. 63/2010 pentru modificarea și completarea Legii nr. 273/2006 privind finanțele publice locale, precum și pentru stabilirea unor măsuri financiare, cu modificările și completările ulterioare, respectiv un număr maxim total de posturi de 159.
În vederea atingerii nivelului de performanță dorit și eficientizării operaționale a serviciilor oferite de municipalitate cetățenilor pe care îi deservește, care să contribuie la creșterea eficienței și eficacității operaționale a serviciilor interne/externe, se impun următoarele modificări:
· redenumirea Compartimentului pentru Autorizare, Monitorizare, Control Transport Public Local, Transport în Regim de Taxi și în Regim de Închiriere din aparatul de specialitate al Primarului Municipiului Brad în Compartiment pentru Autorizare, Monitorizare, Control Transport Public Local și  Transport în Regim de Taxi,  în conformitate cu prevederile Legii nr. 38/2003 privind transportul în regim de taxi și în regim de închiriere, cu modificările și completările ulterioare, ținând cont de activitatea personalului din cadrul acestei structuri precum și de Referatul nr. 61317/19.12.2022 al acestui compartiment;
· în conformitate cu prevederile art. 5 lit. g, art. 544, art. 545 și ale art. 546  din O.U.G. nr. 57/2019 privind Codul administrativ, cu modificările și completările ulterioare, se impune utilizarea denumirii funcției de consilier personal pentru posturile contractuale de consilier IA, respectiv referent IA din cadrul Cabinetului Primarului;
· întrucât Casa de Cultură Brad nu are personalitate juridică, apartenența salariaților la personalul contractual din cadrul familiei ocupaționale de funcții bugetare ,,Administrație” fiind incontestabilă, se propune desființarea postului vacant de manager din structura Casei de Cultură Brad, aceasta urmând să funcționând ca și un compartiment de resort;
· pentru oferirea de produse și servicii culturale diverse, satisfacerea nevoilor culturale comunitare, în scopul creșterii gradului de acces și de participare a cetățenilor la viața culturală a municipiului și ținând cont de prevederile art. 2 alin. 3 lit. a din Legea nr. 118/2006, privind înființarea, organizarea şi desfășurarea activității așezămintelor culturale, actualizată, cu modificările și completările ulterioare, propun înființarea Centrului de Cultură și Turism ,,Zarand” Brad în aparatul de specialitate al Primarului Municipiului Brad prin reorganizarea unor structuri din subordinea Consiliului Local al Municipiului Brad.
	Structurile din subordinea Consiliului Local al Municipiului Brad care se reorganizează sunt:
- Casa de Cultură, având un post contractual de execuție de inspector de specialitate, grad profesional IA și un post contractual de execuție de îngrijitor (în prezent ocupate);
- Cinematograful ,,Zarand”, prevăzut cu un post contractual de execuție de inspector de specialitate, grad profesional II (vacant), un post contractual de execuție de referent, treaptă profesională IA și un post contractual de execuție de casier (în prezent ocupate);
- Muzeul Aurului, prevăzut cu un post contractual de execuție de inspector de specialitate, grad profesional II, rezultat din transformarea postului existent, vacant, de inspector de specialitate, grad profesional IA (vacant);
- Compartiment Promovare Turism - Cultură, prevăzut cu un post contractual de execuție, vacant, de inspector de specialitate, grad profesional II, rezultat din transformarea postului existent, vacant, de inspector de specialitate, grad profesional IA.
	În conformitate cu prevederile art. 391 alin. 3 lit. b din O.U.G. nr. 57/2019 privind Codul administrativ, cu modificările și completările ulterioare, se impune înființarea postului de șef serviciu, grad II - post contractual de conducere, perioadă nedeterminată, normă întreagă.
Precizez că modificărilor susmenționate asupra Organigramei și a Statului de funcții pentru aparatul de specialitate al Primarului Municipiului Brad, pentru instituțiile și serviciile publice locale din subordinea Consiliului Local al Municipiului Brad (fără Direcția de Asistență Socială) nu conduc la modificarea numărului total de posturi față de structura aprobată în organigrama anterioară, rămânând un număr de 145 de posturi (pozițiile 1 – 145 în statul de funcții).
	În contextul celor de mai sus am inițiat prezentul proiect de hotărâre prin care am propus aprobarea Organigramei şi a Statului de funcţii pentru aparatul de specialitate al Primarului Municipiului Brad, precum și pentru instituţiile şi  serviciile publice locale din subordinea Consiliului Local al Municipiului Brad și îl supun spre dezbatere și aprobare plenului Consiliului Local al Municipiului Brad în forma prezentată.
	Am propus, de asemenea, ca la data intrării în vigoare a prezentei hotărâri se abrogă prevederile Hotărârii Consiliului Local nr. 192/2022.
Invoc în susţinerea propunerii mele prevederile art. 370, art. 391 alin. 1, art. 405, art. 406 și ale art. 408 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,  ale Ordinului Ministerului Dezvoltării Regionale, Administraţiei Publice nr. 4514/2018 privind aplicarea prevederilor art. III alin. 11 din Ordonanţa de urgenţă a Guvernului nr. 63/2010 pentru modificarea şi completarea  Legii nr. 273/2006 privind finanţele publice locale, precum şi pentru stabilirea unor măsuri financiare, ale Ordinului nr. 1709/2012 al Ministrului Finanţelor Publice privind revizuirea mediei numărului de locuitori prevăzute în tabelul 2 din Anexa la O.U.G. nr. 63/2010,  ale  H.G. nr. 1071/2021 pentru stabilirea salariului de bază minim brut pe ţară garantat în plată,  ale Legii nr. 153/2017 privind salarizarea personalului  plătit din fonduri publice, cu modificările și completările ulterioare, ale art. 37 – Secțiunea 4 din Regulamentul (UE) nr. 679 din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și libera circulație a acestor date precum şi ale Legii nr. 53/2003 – Codul Muncii, cu modificările şi completările ulterioare.

